Xogħlijiet ta' Rocco Buhagiar fil-Knisja Arċipretali ta' Sta. Katarina fiż-Żejtun ieħed mill-artisti magħrufa li għamel bosta xogħlijiet fil-Knejjes ta' Malta u Għawdex huwa Rocco Buhagiar. Insibu diversi Knejjes li fihom hemm aktar minn kwadru wieħed li ħareġ minn idejn dan l-artist u dan ifisser li meta kien ilesti x-xogħol tiegħu dawn kienu jintgħoġbu tantli kien jiġi mqabbad biex jagħmel kwadri oħrajn. Fil-Knisja Arcipretali ta' Santa Katerina taż- Żejtun ix-xogħlijiet tiegħu huma l-ħames kwadri tal-Qaddisin San Bartilmew, Sant'Andrija Avellino, San Ġakbu, San Kaċidonju u San Luiġi Gonzaga. Ma' dawn hemm tliet kwadri oħrajn li x'aktarx li huma xogħlijiet tiegħu għalkemm ma hemm xejn li jsostni din it-teżi. Rokku Buhagiar kien minn Bormla, għex bejn is- sena 1777 u s-sena 1790, Tgħallem l-arti għand Neriku Regnaud. Kien joqgħod il-Belt Valletta fejn kellu wkoll il-bottega tiegħu bħal ħafna mill-artisti l-oħrajn ta'dak iż-żmien. Kemm dam joqgħod il-Belt kien ġie kkummissjonat biex jiddekora l-Knisja ta'San Ġakbu. Fost il- Knejjes li ħadem fihom hemm dawk ta' Marija Annunzjata f Hal- Balzan, il-Kolleġġjata tal-Immakulata Kunċizzjoni f'Bormla, l-Knisja Arċipretali ta' Marija Bambina fin-Naxxar, il-Knisja Arċipretali ta' San Filep f'Ħaż-Żebbuġ u l-Knisja Arċipretali ta' San Publju fil-Floriana. F'Għawdex huwa ħadem xogħlijiet oħrajn għal Knejjes tas-Sannat, Xewkija, Nadur, Xagħra, l-Qala (tal-Kunċizzjoni) u fil-Knejjes ta' San Ġużepp u tal-Madonna tal-Grazzja fil-Belt Victoria. Fil-każ tal-Knisja ta' San Ġużepp din m'għadhiex teżisti għaliex kienet twaqqgħet biex tagħmel il-wisa' għal Pjazza San Ġorġ u l-Kwadru fil-preżent qiegħed fil-Mużew tal- Bażilika Ġorġjana. Jekk wieħed jifli xi,ftit fid-dettal ix-xogħolijiet ta' dan l-artist, jinnota li għalkemm kien imfittex sew għal kwadri tiegħu huwa ma kienx jilħaq xi livell għoli f'dak li huwa dettall jew moviment. Kien minn naħa l-oħra kapaċi joħloq espressjoniet ħelwin fuq wiċċ il-protagonisti ewlenin fil-kwadri tiegħu. Dan narawh f'dawn il-kwadri li għamel għal Knisja Arcipretali taż- Żejtun. Wara karriera twila ta' bosta xogħlijiet dan l-artist għex l-aħħar snin ta' ħajtu fil-kunvent tal-Patrijiet Terezjani f'Bormla fejn miet nhar l-10 ta' Lulju 1805. Huwa ndifen fil-kripta tal- istess Knisja. IL-FESTA T-TAJBA LIL KULHADD. - 20 Sena Sezzjoni Żgħażagħ.